呢篇文講嘅唔係家家。

**Lady Gaga**（1986年3月28號—），原名**Stefani Joanne Angelina Germanotta**（/ˈstɛfəni ˌdʒɜːrməˈnɒtə/ ( 聽) *stef-**ƏN**-ee-**\_**-jur-**MƏ**-not*），係一個美國女歌手，作曲家，填詞人，亦係演員。出身美國紐約州，阿爸阿媽都係意大利裔美國人。

事業
--

Gaga讀中學嗰時表演過舞台劇，然後喺紐約大學（New York University）Tisch藝術學院學習CAP21。2006年，Gaga從紐約大學退學，追求佢嘅音樂事業。佢首先加入一支搖滾樂隊，之後退出，跟住加入咗Lower East Side嘅avant garde嘅巡迴演出。後來加入Def Jam Recordings，不過後來又解約。之後作為一個作曲家嘅身份加入索尼音樂。佢最初踏入業界係純粹做幕後作曲，曾經幫布蘭妮（Britney Spears）、菲姬（Stacy Ann Ferguson）、小野貓（The Pussycat Dolls；簡稱PCD）、街頭頑童合唱團、阿肯（Aliaune Damala Bouga Time Puru Nacka Lu Lu Lu Badara Akon Thiam）等歌手作曲。同時，佢亦開始喺紐約俱樂部演奏。當阿肯發現Gaga同時具有幕前演唱嘅實力後，佢簽約Gaga到自己嘅唱片公司Kon Live Distribution旗下，自此Gaga開始籌備首張個人專輯。

成績
--

2008年，Gaga發行第一隻碟《The Fame》。《The Fame》引起咗唔少爭議，不過亦取得好大嘅成功。碟內首波主打「Just Dance」幫Gaga奪得生平第一首Billboard Hot 100冠軍。2009年，歌曲「Poker Face」乘勢追擊，同樣攞到Billboard Hot 100冠軍，並且橫掃全球多個國家流行榜第一位。

2009年，Gaga發行《The Fame Monster》，亦獲得廣泛嘅好評同認可。《Bad Romance》、《Telephone》同《Alejandro》一樣聲勢強勁，成為Gaga嘅人氣作品。Gaga嘅歌曲亦多次被英國唱歌比賽《The X Factor》同香港電視節目《超級巨聲》使用。

2011年，專輯《Born This Way》正式發行，喺全球20個國家包括美國嘅音樂榜單上登頂，甚至喺發行嘅第一週就喺美國賣出一百萬張。同名主打歌「Born This Way」一度成為流行音樂嘅經典。

2012年，Gaga宣佈佢將會展開《Born This Way Tour》，首次肯定衝入亞洲，喺香港、首爾、東京同新加坡開個唱，而香港一場更因為啲飛20分鐘就賣晒而要加場。

第三隻專輯《Artpop》喺2013年發行，同樣係美國嘅音樂榜單上奪得第一，專輯裏面嘅「Applause」亦排係首位。

2014年，Gaga同Tony Bennett聯合發行爵士專輯《Cheek to Cheek》，專輯當中Gaga嘅爵士音樂才華表現得淋漓盡致，並奪得嘅係美國榜單嘅連續第三個冠軍。

Gaga唔單止係歌手，重係演員。2016年，佢出演《美國恐怖故事》系列之「酒店」，由於喺劇裡面嘅出色演繹，Gaga獲得2016年金球獎。同年，專輯《Joanne》正式面世，並獲得最佳專輯，呢張專輯標誌住佢成為2010年代美國音樂史上第一位獲得四個第一嘅女歌手。

2017年2月，Gaga喺超級碗嘅中場演出成為新聞熱點，通過唔同平台收睇嘅觀眾多達1億5千萬，係史上最多觀眾收睇嘅演出。

音樂作品
----

內文：Lady Gaga discography同List of songs recorded by Lady Gaga

|  |  |
| --- | --- |
| **Solo studio albums*** *The Fame* (2008) (reissued in 2009 as *The Fame Monster*)
* *Born This Way* (2011)
* *Artpop* (2013)
* *Joanne* (2016)
* *Chromatica* (2020)
 | **Collaborative studio albums*** *Cheek to Cheek* (with Tony Bennett) (2014)
* *Love for Sale* (with Tony Bennett) (2021)

  |

演唱會
---

睇埋：List of Lady Gaga live performances

|  |  |
| --- | --- |
| **Headlining concerts*** The Fame Ball Tour (2009)
* The Monster Ball Tour (2009–2011)
* The Born This Way Ball (2012–2013)
* ArtRave: The Artpop Ball (2014)
* Joanne World Tour (2017–2018)
* The Chromatica Ball (2022)

**Co-headlining concerts*** Cheek to Cheek Tour (with Tony Bennett) (2014–2015)
 | **Promotional concerts*** ArtRave (2013)
* Dive Bar Tour (2016)

**Residencies*** Lady Gaga Live at Roseland Ballroom (2014)
* Lady Gaga Enigma + Jazz & Piano (2018–2021)

  |

影視作品
----

內文：Lady Gaga videography
* *Machete Kills* (2013)
* *Sin City: A Dame to Kill For* (2014)
* *Gaga: Five Foot Two* (2017)
* *A Star Is Born* (2018)
* *House of Gucci* (2021)

出面網頁
----

|  |
| --- |
| 搵更多有關**Lady Gaga**喺維基媒體兄弟計劃嘅嘢 |
|
| 搵同享 | 維基同享嘅媒體 |
|
| 搵維基語錄 | 維基語錄嘅名言 |
|
|
|
|
| 搵維基數據 | 維基數據嘅數據 |
|
|
|
|

* Lady Gaga嘅官方網站 Edit this at Wikidata
* Lady Gaga喺Curlie嘅資料
* Lady Gaga喺互聯網電影資料庫嘅資料（英文）
* Lady Gaga喺爛番茄嘅資料（英文）
* Lady Gaga喺C-SPAN嘅影像資料

|  |  |
| --- | --- |
| 權威控制 | 
* WorldCat
* VIAF: 49555103
* LCCN: no2008179258
* ISNI: 0000 0001 2025 4559
* GND: 135898838
* SELIBR: 344910
* SUDOC: 162075545
* BNF: cb157535900（資料）
* BIBSYS: 9060029
* MusicBrainz: 650e7db6-b795-4eb5-a702-5ea2fc46c848
* NLA: 47753387
* NDL: 01204423
* NKC: xx0099107
* ICCU: UBOV304849
* BNE: XX5078972
* CiNii: DA17587141

 |